text: Тодоров: На никого нищо не дължим - Topsport.bg
  20.09.2014 22:50:37
  20.09.2014 22:51:09
  "Един добър мач. Много добро второто полувреме и добра победа срещу съперник като Локомотив (София). До този мач бяха допуснали най-малко голове. Съдията няма да го коментирам. Има си съдийски делегат и той ще коментира. Няма какво да коментирам аз", коментира изпълнителният директор на ЦСКА Александър Тодоров след успеха над Локомотив с 3:0, в 9-я кръг на А група.
  "Нямаме към футболистите дължими заплати към този момент. Август? Още не е дошъл падежът за август. Сключихме договор с Efbet. Мисля, че другата седмица ще направим пресконференция. Не, това не е големият спонсор, но сме благодарни на всички спонсори, които искат да подпомагат ЦСКА", заяви още Тодоров.
  "Да, играем после с Берое. Играем с всички, след това с Ботев и т.н. До края на първенството ще има още много мачове. Делата не са нови. От преди две години точно са заведени. Нищо ново няма. Всеки може да завежда каквито иска дела, въпросът е крайният резултат", завърши Тодоров.